Hillerød Kommune - Få en NemID nøgleapp - så løber du aldrig tør
Rådhuset - og dermed også borgerservice - har lukket for personligt fremmøde i denne tid. Det kan få betydning for dig, som har brug for at få udstedt et nyt NemID nøglekort på borgerservice, fordi nøglerne på nøglekortet er ved at være opbrugt.
Digitaliseringsstyrelsen og KL anbefaler derfor at installere NemID nøgleapp, særligt hvis du har få nøgler tilbage på nøglekortet.
Med NemID nøgleapp løber du aldrig tør for nøgler.
NemID nøgleapp er et gratis, digitalt supplement til nøglekortet, og den kan bruges til at logge ind med alle de steder, hvor du normalt bruger NemID nøglekortet, eksempelvis netbanken, sundhed.dk eller borger.dk.
For at kunne aktivere NemID nøgleapp skal du benytte dit aktive NemID. Derfor skal du være opmærksom på, at der skal være flere koder tilbage på nøglekortet, for at du kan aktivere appen på din telefon. Når du har installeret NemID nøgleapp, bør du gemme dit nøglekort et sikkert sted, da det skal bruges, hvis du fx får ny telefon.
Læs mere om nøgleappen og download den her: https://digst.dk/it-loesninger/nemid/om-loesningen/nemid-privat/nemid-noegleapp/
Du kan også se en video om installationen https://youtu.be/qJxCjfpIBDs
Siden blev senest opdateret d. 16-04-20